
Uznesenie Okresný súd Stará Ľubovňa v rodinnoprávnej veci starostlivosti súdu o maloleté dieťa: A. B., nar. XX.XX.XXXX, trvale bytom C. D. XX, XXX XX E., dieťa rodičov, matka: F. B., nar. XX.XX.XXXX, trvale bytom C. D. XX, XXX XX E., otec: neuvedený, za účastí: G. B., nar. XX.XX.XXXX, trvale bytom C. D. XX, XXX XX E., v konaní o zrušenie neodkladného opatrenia, takto rozhodol: I. Súd r u š í neodkladné opatrenie nariadené Okresným súdom v Starej Ľubovni sp. zn. 2P/130/2024 zo dňa 11.11.2024, ktoré nadobudlo právoplatnosť dňa 31.12.2024. II. Žiaden z účastníkov n e m á
nárok
na náhradu trov konania.
odôvodnenie: 1. Uznesením sp. zn. 2P/6/2025 zo dňa 14.05.2025 súd začal konanie z úradnej povinnosti o zrušenie neodkladného opatrenia sp. zn. 2P/130/2024 zo dňa 11.11.2024, ktorým bola uložená povinnosť mal. matke F. B. odovzdať mal. dcéru A. B. do starostlivosti domnelej starej matky G. B.. 2. Uznesením sp. zn. 2P/64/2025 zo dňa 15.05.2025 súd ustanovil mal. dieťaťu kolízneho opatrovníka Úrad práce sociálnych vecí a rodiny Stará Ľubovňa. 3. Matka mal. dieťaťa, F. B., dňa XX.XX.XXXX nadobudla plnoletosť. Uznesením č.k. 2P/6/2025 zo dňa 17.03.2025, ktorý nadobudol právoplatnosť dňa 26.04.2025, súd zastavil konanie o ustanovenie poručníka mal. dieťaťu pre späťvzatie návrhu z dôvodu, že matka dieťaťa nadobudla plnoletosť. 4. Podľa § 8 ods. 1 Obč. zák. spôsobilosť fyzickej osoby vlastnými právnymi úkonmi nadobúdať práva a brať na seba povinnosti (spôsobilosť na právne úkony) vzniká v plnom rozsahu plnoletosťou. 5. Podľa § 8 ods. 2 prvá veta Obč. zák. plnoletosť sa nadobúda dovŕšením osemnásteho roku. 6. Podľa § 363 zákona č. 161/2015 Z.z. Civilný mimosporový poriadok (ďalej len C.m.p.) súd môže aj bez návrhu zrušiť nariadené neodkladné opatrenie, ak sa zmenia pomery alebo ak odpadli dôvody, pre ktoré bolo nariadené. 7. Podľa § 367 ods. 7 C.m.p. súd zruší neodkladné opatrenie, ak sa zmenia pomery alebo ak odpadli dôvody, pre ktoré bolo nariadené. 8. Podľa § 367 ods. 8 C.m.p. o návrhu na zrušenie neodkladného opatrenia rozhodne súd do desiatich dní od jeho doručenia. 9. Vzhľadom na vyššie uvedené skutočnosti má súd za to, že v danom prípade už pominuli dôvody, pre ktoré bolo nariadené neodkladné opatrenie – odovzdanie dieťaťa do starostlivosti domnelej starej
matky G. B.. Dieťa už má zákonného zástupcu, matku, ktorá má plnú spôsobilosť na právne úkony, vrátané rodičovskej spôsobilosti. Z uvedených dôvodov súd nariadené neodkladné opatrenie zrušil, tak ako je to uvedené vo výrokovej časti tohto uznesenia. 10. O trovách konania súd rozhodol v súlade s ustanovením § 52 C.m.p. podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu je prípustné odvolanie, ktoré sa podáva do 15 dní od doručenia uznesenia na súde, proti rozhodnutiu ktorého smeruje. V odvolaní sa má popri všeobecných náležitostiach (§127 C.s.p.) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnite považuje za nesprávne (odvolacie dôvody) a čoho sa odvolateľ domáha (odvolací návrh).

